== Historie ==
=== Grundlæggelse ===
[[Fil:Baumgarten og Burmeisters fabrik ca 1850.jpg|thumb|250px|Baumgarten & Burmeisters fabrik på [[Christianshavn]] ca. 1850.]]
Den 37-årige [[Hans Heinrich Baumgarten]] grundlagde i 1843 et mekanisk værksted i [[Købmagergade]] i centrum af [[København]]. Baumgarten stammede oprindeligt fra [[Hertugdømmet Holsten]], hvor han var vokset op på en lille gård i landsbyen [[Halstenbek]] tæt ved [[Pinneberg]].<ref>[http://www.jernbanen.dk/fabrik.php?id=4&n=burmeister-wains-maskin-og-skibsbyggeri-as-koebenhavn-danmark Burmeister & Wains maskin- og skibsbyggeri A/S, København, Danmark]</ref> Oprindeligt havde han uddannet sig som [[snedker]], og det var dog også indenfor dette fag han arbejdede efter han i 1828 kom til København. Men efter et længerevarende udenlandsophold i 1832-39 blev han praktisk maskinbygger, og da han i 1839 atter kom til København blev han ansat som [[Professionsbachelor i maritim og maskinteknisk ledelse og drift|maskinmester]] hos [[Berlingske Media Forlag|Det Berlingske Bogtrykkeri]] og senere hos Jernstøber Lunds Maskinværksted i [[Nørre Farimagsgade]].<ref name=autogeneret2>Burmeister & Wains maskin- og skibsbyggeri A/S, København, Danmark</ref> I februar 1843 grundlagde han sin egen virksomhed, og indgik i 1846 et partnerskab med den noget yngre [[C.C. Burmeister|Carl Christian Burmeister]]. Ved denne lejlighed udvidedes den mekaniske virksomhed med et større [[jernstøberi]], ligesom virksomheden fik navnet '''Baumgarten & Burmeister''' og flyttede til [[Overgaden|Overgaden neden Vandet]] på [[Christianshavn]]. I de efterfølgende år undergik virksomheden en hastig og kraftig udvikling, således at man i 1848 kunne levere den første selvproducerede [[dampmaskine]], og i 1854 byggedes det første skib, ''[[S/S Hermod]]'', som var bestilt af [[Post- og Telegrafvæsenet]].<ref name=autogeneret2 />
Filosofi Historie Bygninger,_konstruktioner_og_anlæg Foreninger Organisationer